FORTENOVA PRODAJE ZVIJEZDU

Nakon što su prodali Ledo i agrobiznis s perjanicom Beljem, Fortenova grupa nastavlja se rješavati svojih poznatih kompanija.

Ovaj je put na redu Zvijezda, doznaje poslovni tjednik Lider i domeće kako je osječka Žito grupa u završnim pregovorima za preuzimanje Zvijezde od Fortenove.

Više dobro upućenih izvora potvrdilo je Lideru da je u tijeku due dilligence i da je zaključenje transakcije izvjesno. Pregovori između vlasnika Žita i Fortenove Marka Pipunića i Pavla Vujnovca traju već neko vrijeme.

Prodali 320 tona robe manje, ali dobit im skočila tri i pol puta

Prema Liderovim izvorima, pregovara se o cijeni koja se kreće u rasponu od 90 do 120 milijuna eura. I Pipunić i Vujnovac kažu kako ne odgovoraju na spekulacije niti ih misle komentirati.

No, znakovito je kako je Žito nedavno izlistalo dionice na burzi i prikupilo kapital od 130 milijuna eura. Više o svemu pročitajte na ovome LINKU.

Objava FORTENOVA PRODAJE ZVIJEZDU pojavila se prvi puta na Danica.hr.